หนาวถูกใจนทท.! ยอดภูเรือหนาวสุดในรอบหลายปี 0 องศาฯ-ดอกพญาเสือโคร่งเริ่มบานสะพรั่ง
.
วันที่ 12 มกราคม 2568 เพจ อุทยานแห่งชาติภูเรือ – Phu Ruea National Park รายงานสภาพอากาศหนาวจัด เช้าวันนี้ยอดภูเรือมีอุณหภูมิเพียง 0 องศาเซลเซียส ดึงดูดนักท่องเที่ยวจำนวนมากมาสัมผัสทะเลหมอกและความงามของดอกพญาเสือโคร่งที่เริ่มบานสะพรั่ง
.
น.ส.เนตรนภา งามเนตร หัวหน้าอุทยานฯ ระบุจุดชมดอกพญาเสือโคร่งที่สวยงามที่สุด ได้แก่ บริเวณหน้าห้องน้ำยอดภูเรือ และพื้นที่ใกล้ลานกางเต็นท์ภูสน ซึ่งได้รับการปรับปรุงภูมิทัศน์เพื่อความสะดวกในการถ่ายภาพ
.
กรมอุตุนิยมวิทยาเผย เช้าวันนี้เป็นเช้าที่หนาวที่สุดจากมวลอากาศเย็นปกคลุมไทยตอนบน และคาดว่าอุณหภูมิหนาวเย็นจะต่อเนื่องตลอดเดือนมกราคม ขณะที่ภาคใต้ยังมีเมฆและฝนปกคลุมบางพื้นที่ โดยเฉพาะฝั่งอ่าวไทย เช่น นครศรีธรรมราชและสงขลา

#INNNEWS #0องศา #อากาศหนาว #ยอดภูเรือ